dbk.life

KOKE
2026-08-05 21:00 - 22:30 (Europe/Zagreb) | Ljetno kino Slavica, Branitelja Dubrovnika 42, Dubrovnik, 20000, Croatia
Hvaljeni igrani prvijenac Koke redatelja Igora Jelinovića kroz oštar humor secira kompleksne obiteljske odnose i sukob sestara oko nasljedstva na Hvaru, a uz izvanrednu Snježanu Sinovčić-Šiškov, upečatljive uloge u ovom filmu ostvaruju i Aleksandra Janković, Stojan Matavulj, Šimun Šitum te Leon Lučev.
U središtu priče je Tonina, asertivna žena koja uz vođenje obiteljskog posla i brigu o dementnoj majci drži sve konce u svojim rukama. S druge strane, bliska joj mlađa sestra Tajana i njezina obitelj žive znatno opuštenijim ritmom…

GORKI BOŽIĆ / Bitter Christmas
2026-08-05 21:00 - 23:00 | Ljetno kino Lapad, Ul. Eugena Kumičića 2, Dubrovnik, Dubrovačko-neretvanska, 20000, Croatia
Film GORKI BOŽIĆ donosi dvije alternativne priče od kojih je jedna smještena u 2004. godinu tijekom dugog vikenda u prosincu, a prati Elsu, menadžericu za oglašavanje.
Druga priča radnjom se odvija u 2026. godini, a prati Raula, scenarista i redatelja koji upravo piše scenarij za koji uskoro saznajemo da je zapravo priča o Elsi, njezinom dečku Bonifaciju te prijateljicama Patriciji i Nataliji.
Isprepleten s fikcijom, Elsa je, na neki način, Raulov alter ego koji se okreće autofikciji kao pokušaju rješenja svog dugačkog perioda kreativne blokade. On pogledava duboko u sebe, ali si ne može pomoći profilirati i ljude koji čine sastavni dio njegovog najintimnijeg svijeta.
Film GORKI BOŽIĆ bavi se bliskim odnosom između realnosti i fikcije, između inspiracije i života otvarajući debatu o granicama autofikcije…

SPIDER-MAN: NOVO DOBA / Spider-Man: Brand New Day
2026-08-05 21:00 - 23:30, 2026-08-14 21:00 - 23:30, 2026-08-17 21:00 - 23:30, 2026-08-19 21:00 - 23:30, 2026-08-21 21:00 - 23:30 | Ljetno kino Jadran, Ulica za Rokom bb, Dubrovnik, Dubrovačko-neretvanska, 20000, Croatia
Nakon rekordnog globalnog uspjeha filma Spider-Man: Put bez povratka, Spider-Man: Novo doba označava potpuno novo poglavlje za Petera Parkera i Spider-Mana. Prošle su četiri godine od događaja iz Puta bez povratka, a Peter je sada odrastao čovjek koji živi potpuno sam, nakon što je dobrovoljno izbrisao sebe iz života i sjećanja onih koje voli. Boreći se protiv kriminala u New Yorku koji više ne zna njegovo ime, u potpunosti se posvetio zaštiti svog grada – Spider-Man s punim radnim vremenom – no kako se zahtjevi pred njim pojačavaju, pritisak pokreće iznenađujuću fizičku promjenu koja prijeti njegovom postojanju, dok neobičan novi obrazac zločina dovodi do pojave jedne od najmoćnijih prijetnji s kojima se ikada suočio.

KRAJ HRASTOVE ULICE / The End of Oak Street
2026-08-14 21:00 - 22:30 | Ljetno kino Lapad, Ul. Eugena Kumičića 2, Dubrovnik, Dubrovačko-neretvanska, 20000, Croatia
Visokokonceptualni spektakl J.J. Abramsa i Davida Roberta Mitchella, s Anne Hathaway i Ewanom McGregorom u priči koja će vas prikovati za sjedalo i držati bez daha do samog kraja.
Nakon misterioznog kozmičkog događaja koji čitavu Hrastovu ulicu doslovno iščupa iz stvarnosti i prebaci na nepoznato mjesto, obitelj Platt suočava se s novim pravilima igre u svijetu koji više nema nikakve veze s onim što su poznavali. Dok se granice stvarnosti brišu, a opasnosti vrebaju iza svakog ugla, njihov opstanak ovisi o jednoj stvari – koliko daleko su spremni ići da ostanu zajedno.

VAU VAU ZVIJEZDA: BITKA BENDOVA / Rock Dog 3: Battle the Beat
2026-08-15 21:00 - 22:30 | Ljetno kino Lapad, Ul. Eugena Kumičića 2, Dubrovnik, Dubrovačko-neretvanska, 20000, Croatia
Novi nastavak omiljene animirane avanture donosi pregršt rock’n’rolla, smijeha i nezaboravnih pjesama u priči o tome kako prava VAU VAU ZVIJEZDA nikada ne zaboravlja odakle je krenula. Nakon uspješne svjetske turneje, simpatični pas Bodi vraća se u svoje rodno selo kako bi se napokon malo odmorio. No kada otkrije da članice popularne glazbene skupine K-9 nikada nisu čule za legendarnog rockera Angusa Scattergooda, odlučuje se prijaviti u popularni televizijski glazbeni show kako bi novoj generaciji predstavio pravu snagu rock’n’rolla. Međutim, svjetla reflektora, televizijska slava i iznenadna popularnost odvode Bodija na sasvim neočekivan put. Dok postaje nova medijska senzacija, polako gubi iz vida ono što mu je oduvijek bilo najvažnije – prijateljstvo, iskrenost i ljubav prema glazbi. Hoće li uspjeti pronaći put natrag i ponovno otkriti sebe prije nego što bude prekasno?

LJETO ZA PAMĆENJE / Sunny Dancer
2026-08-15 21:00 - 22:45 | Ljetno kino Slavica, Branitelja Dubrovnika 42, Dubrovnik, 20000, Croatia
Ljeto koje mijenja sve.
Nakon globalnog uspjeha serije The Last of Us, mlada zvijezda Bella Ramsey predvodi duhovitu, emotivnu i životnu priču o prijateljstvu, ljubavi i pronalasku vlastitog mjesta u svijetu. Dok njezini vršnjaci posljednje ljeto prije punoljetnosti provode u zabavi, zaljubljivanju i bezbrižnim avanturama, sedamnaestogodišnja Ivy suočava se s posve drukčijom stvarnošću. Njezini je brižni roditelji šalju u rehabilitacijski kamp za mlade koji su prošli teške životne izazove, uvjerenu da je pred njom najgore ljeto života. No ono što započne kao neželjena kazna ubrzo se pretvara u nezaboravno iskustvo. Okružena šarolikom skupinom mladih autsajdera, Ivy pronalazi nova prijateljstva, doživljava prve ljubavi i otkriva koliko život može biti ispunjen kada se odvažimo otvoriti drugima.

ODISEJA / The Odyssey
2026-08-15 21:00 - 23:30 | Ljetno kino Jadran, Ulica za Rokom bb, Dubrovnik, Dubrovačko-neretvanska, 20000, Croatia
Odisej je bio itački kralj koji je u Trojanskom ratu odigrao važnu ulogu. Bio je poznat po domišljatosti i pripisuje mu se varka s Trojanskom konjem. Nakon završetka rata, proveo je deset godina pokušavajući se vratiti kući. Njegovo putovanje opisano je u Homerovom epu, a poznato je kako ga je ono odvelo u mnoge zemlje, gdje se suočio s mnoštvom izazova.
U filmu pratimo njegov put nakon Trojanskog rata, kada se suočava s opasnim putovanjem natrag na Itaku, susrećući usput bića poput Kiklopa Polifema, Sirena i Kalipse.
Odisej je okupio impresivnu glumačku postavu koja oživljava legendarne likove iz Homerove epopeje. Matt Damon glumi Odiseja, lukavog i inventivnog kralja Itake, dok Tom Holland utjelovljuje njegovog sina Telemaha, odlučnog da pronađe oca. Anne Hathaway igra Penelopu, Odisejevu vjernu suprugu, dok njezinog prosca Antinoja glumi Robert Pattinson.
U bogatom panteonu bogova i mitskih bića, Zendaya je Atena, božica mudrosti i rata koja štiti Odiseja, dok Charlize Theron tumači čarobnicu i božicu Kirku. Jon Bernthal se pojavljuje kao Menelaj, kralj Sparte, a Benny Safdie kao Agamemnon, zapovjednik Ahejaca. Odisejevu posadu i vjerne sluge predvode John Leguizamo kao Eumej i Himesh Patel kao Euriloh, dok Mia Goth, Will Yun Lee i Jimmy Gonzales dopunjuju ekipu Odisejevih mornara i pratitelja.

KRAJ HRASTOVE ULICE / The End of Oak Street
2026-08-16 21:00 - 22:30, 2026-08-18 21:00 - 22:30 | Ljetno kino Jadran, Ulica za Rokom bb, Dubrovnik, Dubrovačko-neretvanska, 20000, Croatia

KRALJ RIBARA / The Fisher King
2026-08-18 21:00 - 23:15 | Ljetno kino Slavica, Branitelja Dubrovnika 42, Dubrovnik, 20000, Croatia
Jack Lucas je nekad bio poznati radijski DJ i vodio je popularnu vlastitu emisiju. Međutim, jednom prilikom ga je u emisiju nazvao slušatelj psihopat, kojeg je Jack nepromišljenim komentarom ponukao da ubije nekoliko ljudi. To ga je praktički dotuklo, odao se alkoholu i pao u tešku depresiju, da bi se naposljetku posve povukao iz javnog života.
Tri godine nakon tragičnih događaja zamalo je i sam nastradao, jer ga je napala skupina sitnih kriminalaca. U pomoć mu je priskočio Parry, dobrodušni i ekscentrični beskućnik za kojeg se ubrzo ispostavilo da je nekadašnji profesor. Parry je nekoć vodio normalan život, ali ga je tragičan gubitak supruge koja je ubijena u besmislenom napadu pretvorio u mentalno nestabilnu osobu i gotovo skitnicu. Kad se on i Jack počnu upoznavati, pokazat će se da je Parryjevu suprugu ubio upravo onaj psihopat koji je upropastio i Jackov život. Da bi mu se odužio za pomoć, Jack Parryju ponudi nešto novca, no ovaj to odlučno odbije. Njega ne zanima ništa drugo osim pronalaska Svetog Grala i upoznavanja izuzetno privlačne neznanke Lydije Sinclair.
Parry će tako upravo u Jacku dobiti suputnika u traganju za Svetim Gralom i atraktivnom neznankom.

ODISEJA / The Odyssey
2026-08-18 21:00 - 23:30, 2026-08-23 21:00 - 23:30 | Ljetno kino Lapad, Ul. Eugena Kumičića 2, Dubrovnik, Dubrovačko-neretvanska, 20000, Croatia

𝐔𝐥𝐢𝐜𝐚𝐦𝐚 𝐧𝐚𝐬̌𝐞𝐠 𝐆𝐫𝐚𝐝𝐚
2026-08-18 22:00 - 23:00, 2026-08-19 20:30 - 23:00, 2026-08-22 21:00 - 23:00 | Uvala Lapad, Dubrovnik, Croatia
𝗧𝗛𝗜𝗦 𝗪𝗘𝗘𝗞’𝗦 𝗦𝗨𝗠𝗠𝗘𝗥 𝗣𝗥𝗢𝗚𝗥𝗔𝗠𝗠𝗘

The programmes 𝗧𝗵𝗿𝗼𝘂𝗴𝗵 𝘁𝗵𝗲 𝗦𝘁𝗿𝗲𝗲𝘁𝘀 𝗼𝗳 𝗢𝘂𝗿 𝗖𝗶𝘁𝘆 and 𝗦𝘂𝗺𝗺𝗲𝗿 𝗘𝘃𝗲𝗻𝘁𝘀 𝗶𝗻 𝗧𝗼𝘂𝗿𝗶𝘀𝘁 𝗔𝗿𝗲𝗮𝘀, organized by the Dubrovnik Tourist Board and the City of Dubrovnik, continue from 18 to 23 August with a varied music and folklore programme in Dubrovnik, Zaton and Lopud, along with a concert programme at Park Orsula.

𝗧𝗨𝗘𝗦𝗗𝗔𝗬, 𝟭𝟴 𝗔𝗨𝗚𝗨𝗦𝗧
• 10:00 PM – Klapa Pučki pjevači, Lapad Bay promenade
• 10:00 PM – Klapa Subrenum, Great Onofrio’s Fountain

𝗪𝗘𝗗𝗡𝗘𝗦𝗗𝗔𝗬, 𝟭𝟵 𝗔𝗨𝗚𝗨𝗦𝗧
• 8:30 PM – KUD Marko Marojica, Summer Stage in Mali Zaton, Zaton Summer
• 10:00 PM – Klapa Malfi, Lapad Bay promenade

𝗦𝗔𝗧𝗨𝗥𝗗𝗔𝗬, 𝟮𝟮 𝗔𝗨𝗚𝗨𝗦𝗧
• 9:00 PM – Klapa Mareta, Lopud waterfront, Lopud Summer
• 9:00 PM – “Zoran sings Arsen / Tribute to the Dedić Family”, Park Orsula

𝗦𝗨𝗡𝗗𝗔𝗬, 𝟮𝟯 𝗔𝗨𝗚𝗨𝗦𝗧
• 10:00 PM – Kvartet Taliri, Lapad Bay promenade

Enjoy another week of klapa singing, folklore and summer music evenings across Dubrovnik and nearby places.

#experiencedubrovnik #croatiafulloflife #dubrovnik #dubrovnikriviera #dubrovnikneretvacounty #feelfreetodiscover #visitdubrovnik #dubrovnikoldtown #dubrovnikcroatia

ZA TEBE / Per Te / For You
2026-08-19 21:00 - 22:30 | Ljetno kino Lapad, Ul. Eugena Kumičića 2, Dubrovnik, Dubrovačko-neretvanska, 20000, Croatia
Dirljiva i topla drama snimljena prema istinitoj priči premijerno je prikazana na filmskom festivalu u Rimu.
Jedanaestogidišnji Mattia Piccoli dobio je od talijanskog predsjednika Sergie Mattarelle počasnu nagradu Talijanske Republike zbog ljubavi i brige koju svakodnevno pokazuje prema svom ocu.
Kada je njegov otac Paolo počeo gubiti pamćenje još u ranim četrdesetima, obitelj se udružila u brizi o ocu odlučna da živi što normalnije. Uz podršku majke, Mattia i otac dijele svakodnevnicu punu malih posebnih trenutaka, smijeha i tišine, u jedinstvenoj priči o ljubavi koja ostaje i onda kada sjećanja počnu nestajati.

PSIĆI U OPHODNJI: DINO AVANTURA
2026-08-19 21:00 - 22:30 | Ljetno kino Slavica, Branitelja Dubrovnika 42, Dubrovnik, 20000, Croatia
NAJVEĆA MISIJA DO SADA – I TO U SVIJETU DINOSAURA! Nakon što ih misteriozna oluja izbaci s kursa, psići iz ophodnje prisilno slijeću na neistraženi tropski otok – prepun dinosaura! Ondje upoznaju Rexa, hrabrog psića koji već godinama živi na otoku i pravi je stručnjak za prapovijesne divove. No prava opasnost tek dolazi. Njihov najveći protivnik, gradonačelnik Humdinger, počinje nepromišljeno iskorištavati prirodna bogatstva otoka i time nesvjesno pokreće erupciju uspavanog vulkana. Počinje utrka s vremenom, a ekipa se suočava s najvećom i najopasnijom misijom dosad – spasiti dinosaure i cijeli otok prije nego što bude prekasno.

SPA VIKEND / Spa Weekend
2026-08-20 21:00 - 22:30, 2026-08-23 21:00 - 22:30 | Ljetno kino Jadran, Ulica za Rokom bb, Dubrovnik, Dubrovačko-neretvanska, 20000, Croatia
Od autora „Zločestih mama“ i scenarista „Mamurluka“, ovog ljeta u kina stiže SPA VIKEND, urnebesna komedija o četiri prijateljice koje odlaze na luksuzni wellness odmor kako bi se opustile, zaboravile na svakodnevne probleme i napokon posvetile sebi. No ono što je trebalo biti miran vikend pretvara se u niz katastrofalno dobrih odluka, još boljih loših odluka i situacija koje definitivno nisu bile dio spa paketa.
Iza filma stoje autori koji vrlo dobro znaju kako od običnog izlaska napraviti potpuni kaos. SPA VIKEND režira Jon Lucas, jedan od autora hit-komedije Zločeste mame, dok je među scenaristima Scott Moore, jedan od scenarista kultnog Mamurluka.
Zato nije teško opisati film u jednoj rečenici: zamislite „Mamurluk“, ali za žene.
Četiri prijateljice. Luksuzni spa. Vikend bez djece, partnera i svakodnevnih obaveza. I plan da se samo malo opuste. Naravno, plan neće potrajati dugo.
Jer kada četiri prijateljice napokon ostanu same, bez partnera, djece, posla i svakodnevnih obaveza, na površinu počinju izlaziti sve ono što su mjesecima gurale pod tepih. Stare zamjerke, nove simpatije, bračne krize, nesigurnosti i tajne počinju se miješati sa spa tretmanima, pićem i odlukama koje se u trenutku donošenja čine kao odlična ideja.
SPA VIKEND donosi onu prepoznatljivu energiju ženskog prijateljstva koju publika voli iz hitova poput Zločestih mama – iskrenu, neurednu, glasnu i potpuno bez filtera.

MLADI WASHIGTON / Young Washington
2026-08-20 21:00 - 23:00 | Ljetno kino Slavica, Branitelja Dubrovnika 42, Dubrovnik, 20000, Croatia
Neispričana priča čovjeka koji će stvoriti naciju. Prije nego što je postao prvi predsjednik Sjedinjenih Američkih Država i jedan od najvažnijih državnika u povijesti, George Washington bio je mladi vojnik suočen s izazovima koji će oblikovati njegov karakter i odrediti njegovu sudbinu. Kada ga jedan pogrešan potez neočekivano uvuče u središte sukoba između velikih svjetskih sila, Washington se nađe usred brutalnog rata na američkoj granici. Dok se savezništva raspadaju, a nasilje zahvaća sve pred sobom, prisiljen je donositi odluke koje će staviti na kušnju njegovu čast, odanost i hrabrost. U borbi za opstanak mladi Washington suočava se ne samo s neprijateljima na bojištu, već i s vlastitim dvojbama, ambicijama i odgovornošću koja mu postupno pada na pleća. Ova epska povijesna drama donosi neispričanu priču o godinama koje su oblikovale čovjeka predodređenog da promijeni tijek povijesti i postane simbol jedne nacije.

ZA TEBE / Per Te / For You
2026-08-21 21:00 - 22:30 | Ljetno kino Slavica, Branitelja Dubrovnika 42, Dubrovnik, 20000, Croatia

SPA VIKEND / Spa Weekend
2026-08-21 21:00 - 22:30 | Ljetno kino Lapad, Ul. Eugena Kumičića 2, Dubrovnik, Dubrovačko-neretvanska, 20000, Croatia

PSIĆI U OPHODNJI: DINO AVANTURA
2026-08-22 21:00 - 22:30 | Ljetno kino Lapad, Ul. Eugena Kumičića 2, Dubrovnik, Dubrovačko-neretvanska, 20000, Croatia

NEDJELJE / Sundays
2026-08-22 21:00 - 23:00 | Ljetno kino Slavica, Branitelja Dubrovnika 42, Dubrovnik, 20000, Croatia
Sedamnaestgodišnja Ainara nalazi se na raskrižju života kada treba odlučiti koju sveučilišnu karijeru odabrati. Iako je to ono što njezina obitelj očekuje, Ainara osjeća da bi njena budućnost mogla biti negdje drugdje. Dok joj prijatelji proživljavaju radosti i previranja adolescencije, zaljubljuju se, izlaze i eksperimentiraju s novostečenim slobodama, Ainara duboko u sebi osjeća privlačnost prema kontemplativnom životu samostanske časne sestre. Izbor koji je pred njom neće biti lagan i narušit će ravnotežu u njezinoj obitelji.
Intrigantna drama španjolske redateljice Alaude Ruiz De Azúe dobitnik je 5 ovogodišnjih nagrada Goya, uključujući onu za najbolji film, a na filmskom festivalu u San Sebastianu osvojio je glavnu nagradu Zlatnu školjku za najbolji film.

MLADI WASHIGTON / Young Washington
2026-08-22 21:00 - 23:00 | Ljetno kino Jadran, Ulica za Rokom bb, Dubrovnik, Dubrovačko-neretvanska, 20000, Croatia

NA DRUGOJ STRANI LJETA
2026-08-23 21:00 - 22:30 | Ljetno kino Slavica, Branitelja Dubrovnika 42, Dubrovnik, 20000, Croatia
Petnaestogodišnja Bětka i njezina najbolja prijateljica Alma provode pospano ljeto u kolibi uz jezero. Više od svega, žude za zabavom u baru na plaži na drugoj strani obale. Ali Bětkina starija sestra Marie, koja je zadužena za djevojčice, odbija ih pustiti. Vrući se dani razvlače – sve dok Alma ne upozna Anetu, tajanstvenu djevojku koja je otkrila zagonetno jezerce na otoku nasred jezera, koje navodno ima moć prenijeti osobu bilo gdje na svijetu. Bez oklijevanja, Alma odlučuje zaroniti – i otići negdje gdje sigurno mora biti bolje. Ali postoji li uopće takvo mjesto? I koja bi bila cijena ispunjenja te želje?
